صدر جمہوریہ کا سکریٹریٹ
انسانی حقوق کا دن ہمیں اس بات پر غور کرنے کا موقع فراہم کراتا ہے کہ انسان ہونے کا مطلب کیا ہے اور نوع انسانی کے بنیادی وقار میں اضافہ کرنے میں ہمارا رول کیا ہے: صدر جمہوریہ کووند
صدر جمہوریہ ہند نے انسانی حقوق کے دن کی تقریبات میں شرکت کی
صدر جمہوریہ کووند نے کہا کہ انسانی حقوق کا دن ہمیں اس بات پر غور کرنے کا موقع فراہم کراتا ہے کہ انسان ہونے کا مطلب کیا ہے اور نوع انسانی کے بنیادی وقار میں اضافہ کرنے میں ہمارا رول کیا ہے۔ہمارے حقوق، ہماری ساجھا ذمہ داری ہیں۔ وہ آج  نئی دہلی میں انسانی حقوق کے دن کی تقریبات سے خطاب کررہے تھے۔
صدر جمہوریہ نے کہا کہ انسانی حقوق کے عالم گیر اعلامئے میں ایسے حقوق اور آزادی کی وضاحت کی گئی ہے جن کا ہر ایک انسان مستحق ہے۔ یہ حقوق غیر منقسم ہیں اور ان کا انحصار پوری طرح اس حقیقت پر ہے کہ ہر ایک انسان کا تعلق نسل انسانی سے ہی چاہے وہ کسی بھی علاقے، صنف، قومیت، مذہب، زبان اور دیگر فرقے سے تعلق رکھتا ہو۔ اس اعلامئے کے بعد عالمی برادری نے رسمی طور پر بنیادی انسانی وقار کو تسلیم کیا۔ حالانکہ یہ صدیوں سے ہماری روحانی روایات کا حصہ رہا ہے۔
صدر جمہوریہ نے کہا کہ اس سال انسانی حقوق کے دن کا موضوع ’مساوات‘ ہے۔ انہوں نے کہا کہ عالمگیر اعلامئے کے آرٹیکل 1 میں کہا گیا ہے ’’تمام انسان آزاد اور یکساں وقار اور حقوق لیکر پیدا ہوتے ہیں‘‘۔ انہوں نے کہا کہ مساوات انسانی حقوق کی روح ہے۔ انسانی وقار کے مکمل احترام کے لئے غیر جانبداری پہلی شرط ہے۔ لیکن دنیا متعدد تعصبات سے بھری ہے جو کہ شخصی صلاحیت کو پوری طرح بروئے کار لانے میں رکاوٹ بنتے ہیں اور اس طرح مجموعی طور پر یہ معاشرے کے مفاد میں نہیں ہیں۔ انسانی حقوق کا دن ہمارے لئے ایک بہترین موقع ہے کہ ہم اجتماعی طور پر گور کریں اور ایسے تعصبات پر قابو پانے کے طریقے تلاش کریں جو نوع انسانی کی ترقی میں محض رکاوٹ بنتے ہیں۔
صدر جمہوریہ نے کہا کہ اس دن دنیا کو ’ایک صحت مند ماحول اور آب و ہوا کے انصاف کے حق‘ پر بھی بات چیت کرنی چاہئے۔ قدرت میں گراوٹ آنے سے آب و ہوا میں ناقابل تغیر تبدیلیاں ہورہی ہیں اور اب اس کے نقصان دہ اثر کو دیکھ رہے ہیں۔ دنیا کو اس تلخ حقیقت کا احساس ہوتا ہے لیکن ابھی فیصلہ کن تبدیلی کرنے کے لئے عزم نہیں کیا گیا ہے۔ ہم پر ہمارے بچوں کا یہ قرض ہے کہ ہم صنعت کاری کے خراب ترین اثرات سے قدر کو بچائیں۔ وقت تیزی سے گزر رہا ہے۔ انہیں اس بات سے خوشی ہوئی کہ بھارت نے ملک میں اور حال ہی میں منعقدہ عالمی ماحولیاتی کانفرنس میں پہل قدمی کی ہے۔ جس کے کرہ ارض کی صحت کی بحالی میں دور رس اثرات مرتب ہوں گے۔ خصوصی طور پر بین الاقوامی شمسی اتحاد میں بھارت کی قیادت اور گرین انرجی کو فروغ دینے کے لئے کئے اقدامات قابل تعریف ہیں۔
صدر جمہوریہ نے کہا کہ نوع انسانی تاریخ کی بدترین عالمی وبا کا سامنا کررہی ہے ۔ عالمی وبا ابھی ختم نہیں ہوئی ہے اور ایسا لگتا ہےکہ وائرس نسل انسانی سے ایک قدم آگے ہے۔دنیا نے سائنس اور عالمی شراکت داری پر اعتماد کرتے ہوئے اب تک اس کا مقابلہ کیا ہے۔ انہوں نے کہا کہ عالمی وبا سے اگرچہ عالمگیر سطح پر نسل انسانی متاثر ہوتی ہے، یہ دیکھا گیا ہے کہ اس کےمعاشرے کےکمزور طبقات پر زیادہ تبادہ کن اثرات مرتب ہوتے ہیں۔ اس معاملے میں ظاہری چیلنجوں کے باوجود بھارت نے سب کو مفت ویکسین فراہم کرانے کی پالیسی اختیار کرکے لاکھوں لوگوں کی جانچ بچائی ہے۔ تاریخ کی سب سے بڑی ٹیکہ کاری مہم کے ساتھ حکومت تقریباً ایک بلین لوگوں کو وائرس سے تحفظ فراہم کراسکی ہے۔ انہوں نے لوگوں کے زندگی کے حق اور صحت کے حق کو برقرار رکھنے کے لئے کوشش کرنے پر ڈاکٹروں، سائنس دانوں اور دیگر تمام کورونا واریئرس کی تعریف کی۔
صدر جمہوریہ نے کہا کہ اس دکھائی نہ دینے والے دشمن سے جنگ کرنے میں کئی بار مشکلات کا سامنا کرنا پڑا ہے۔ کچھ ایسے مشکل حالات میں سرکاری اداروں نے صورتحال کا سامنا کرنے کے لئے اپنی پوری کوشش کی ہے، جن کا سامنا کرنے کے لئے کسی بھی طرح کی تیاری ناکافی تھی۔ انہوں نے کہا کہ انسانی حقوق کا قومی کمیشن عالمی وبا سے متاثرہ معاشرے کے کمزور اور محروم طبقات کے حقوق بہت سنجیدہ ہے اور اس نے کئی مشاورتی نوٹ جاری کئے ہیں جن سے ہمیں اپنی کارروائی کو بہتر بنانے میں مدد ملی۔ این ایچ آر سی نے انسانی حقوق کے مضبوط کرنے کے لئے سول سوسائٹی، میڈیا اور انفرادی سماجی کارکنوں سمیت دیگر متعلقین کے ساتھ مل کر کام کیا ہے۔
Click here to see the President's speech
۔۔۔۔۔۔۔۔۔۔۔
ش ح۔ا گ ۔ن ا۔
U-14091
(Visitor Counter : 212